בלו (להקה)

בלו (Blue) היא להקת בנים אנגלית שמורכבת מארבעה זמרים: סיימון וב, לי ריאן, דאנקן ג'יימס ואנתוני קוסטה. ההרכב זכה להצלחה רבה גם בממלכה המאוחדת וגם במדינות אחרות בעולם, ומכר בסך הכל כ-15 מיליון עותקים מתקליטיו. הוא הוקם ב-2001 והתפרק ב-2005. באפריל 2009, התאחדו חברי ההרכב לסיבוב ההופעות Best of Blue. הלהקה השתתפה באירוויזיון 2011 עם השיר "I Can" ("אני יכול"), כנציגת הממלכה המאוחדת. ב-26 בנובמבר 2001 הוציאה הלהקה את אלבום הבכורה שלה, "All Rise", שהגיע למקום הראשון במצעד האלבומים הבריטי. מתוך האלבום יצאו 5 סינגלים: שיר הנושא והסינגל ראשון "All Rise", שהגיע למקום הרביעי במצעד הבריטי; הסינגל השני "Too Close", גרסת כיסוי לשיר של הרכב ה-R&B האמריקאי Next, שהגיע למקום הראשון במצעד הבריטי; הסינגל השלישי "If You Come Back", שהגיע למקום הראשון במצעד הבריטי, הסינגל הרביעי "Fly By II" (רמיקס לשיר "Fly By"), שהגיע למקום השישי במצעד הבריטי; והסינגל החמישי והאחרון "Best In Me" שיצא רק בניו זילנד והגיע שם למקום ה-10 במצעד הארצי. ב-4 בנובמבר 2002 הוציאה הלהקה את אלבומה השני, "One Love". אלבום זה הגיע למקום הראשון במצעד האלבומים הבריטי. מתוך האלבום יצאו 3 סינגלים: שיר הנושא והסינגל הראשון "One Love", שהגיע למקום השלישי במצעד הבריטי; הסינגל השני "Sorry Seems to Be the Hardest Word", גרסת כיסוי לשיר של אלטון ג'ון שכללה גם הופעת אורח של ג'ון, ושהגיעה למקום הראשון במצעד הבריטי; והסינגל השלישי והאחרון "U Make Me Wanna", שהגיע למקום הרביעי במצעד הבריטי. ב-3 בנובמבר 2003 יצא האלבום השלישי של בלו, "Guilty". הוא הגיע למקום הראשון במצעד האלבומים הבריטי. מתוך האלבום יצאו 4 סינגלים: שיר הנושא והסינגל הראשון "Guilty", שהגיע למקום השני במצעד הבריטי; הסינגל השני "Signed, Sealed, Delivered I'm Yours", גרסת כיסוי לשיר של סטיבי וונדר שכללה הופעת אורח של סטיבי וונדר ואנג'י סטון, ושהגיעה למקום האחד עשר במצעד הבריטי; הסינגל השלישי "Breath Easy" שהגיע למקום הרביעי במצעד הבריטי; והסינגל הרביעי והאחרון "Bubblin", שהגיע למקום התשיעי במצעד הבריטי. ב-15 בנובמבר 2004 יצא אלבום האוסף הראשון של הלהקה, הוא אלבומה האחרון לפני הפירוק. האלבום, "Best Of Blue", כלל את כל 12 הסינגלים הקודמים של הלהקה וכן שלושה שירים חדשים. האלבום הגיע למקום השישי במצעד האלבומים הבריטי. מתוך האלבום יצאו 3 סינגלים: הסינגל הראשון "Curtain Falls", שהגיע למקום הרביעי במצעד הבריטי; הסינגל השני "Get Down On It", גרסת כיסוי לשיר של קול אנד דה גאנג, שבה שיתפה הלהקה פעולה עם קול אנד דה גאנג והראפרית ליל קים, שיצאה רק במספר מדינות באירופה; והסינגל השלישי והאחרון "Only Words I Know", מתוך גרסת המעריצים המיוחדת של האלבום, שיצא בגרמניה ובאיטליה והגיע במצעדים המקומיים במדינות אלה למקומות ה-55 וה-2 בהתאמה. ב-29 בינואר 2011 הכריזו חברי להקת בלו שהם חוזרים לפעילות משותפת ושהם ייצגו את בריטניה באירוויזיון 2011 עם השיר "I Can", הסינגל הראשון שלהם מזה 6 שנים. בתחרות הם זכו במקום ה-11. במצעד הבריטי הסינגל הגיע למקום ה-16. כמו כן הם הכריזו שהם עובדים על אלבומם הרביעי, הראשון מזה 7 שנים. את האלבום הם כותבים בין היתר עם הזמר ויוצר ה-R&B האמריקאי ני-יו, והם גם אישרו שיתוף פעולה עם הזמר ברונו מארס, איתו הם כתבו שיר בשם "Black And Blue". האלבום יצא לקראת סוף 2011. ב-25 בינואר 2013 הוציאו בלו את אלבום הקאמבק שלהם "Roulette", שיצא תחילה רק בגרמניה. הסינגל המוביל מתוך האלבום הוא בלדת הרוק הקל "Hurt Lovers", שיצאה אף היא בינואר בגרמניה בלבד. All Rise ‏(2001) One Love ‏(2002) Guilty ‏(2003) Roulette ‏(2013) Best of Blue ‏(2004) 4Ever Blue ‏(2005) The Platinum Collection ‏(2006) The Collection ‏(2007) All Rise - מקום 4 במצעד הבריטי Too Close - מקום 1 במצעד הבריטי If You Come Back - מקום 1 במצעד הבריטי Fly By II - מקום 6 במצעד הבריטי Best In Me One Love - מקום 3 במצעד הבריטי Sorry Seems to Be the Hardest Word - מקום 1 במצעד הבריטי U Make Me Wanna - מקום 4 במצעד הבריטי Guilty - מקום 2 במצעד הבריטי Signed, Sealed, Delivered, I'm Yours - מקום 11 במצעד הבריטי Breathe Easy - מקום 4 במצעד הבריטי Bubblin - מקום 9 במצעד הבריטי Curtain Falls - מקום 4 במצעד הבריטי Get Down On It Only Words I Know I Can - מקום 16 במצעד הבריטי Hurt Lovers מדיה וקבצים בנושא בלו בוויקישיתוף אתר האינטרנט הרשמי של בלו (באנגלית) בלו, ברשת החברתית פייסבוק בלו, ברשת החברתית אקס (טוויטר) בלו, ברשת החברתית אינסטגרם בלו, ברשת החברתית טיקטוק בלו, סרטונים בערוץ היוטיוב בלו, באתר אפל מיוזיק (באנגלית) בלו, באתר ספוטיפיי בלו, באתר Last.fm (באנגלית) בלו, באתר AllMusic (באנגלית) בלו, באתר MusicBrainz (באנגלית) בלו, באתר דיזר בלו, באתר Discogs (באנגלית) בלו, באתר Songkick (באנגלית) בלו, באתר בילבורד (באנגלית) אתר "The Older Fans" (באנגלית)